**Te caut**

*Ciprian Antoche*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TE CAUT

Pe care dintre drumurile tale să apuc?

Fugar prin adâncuri de ceață, mă-ndoi

Te caut, te strig, după tine mă duc

Ai rămas departe, departe... mult înapoi!

Privesc amar, netrecute abisuri despart...

Anii, prin atâtea pierdute poteci

Perdeaua de ceață în văzduh, ea s-a spart

Mã vezi, te văd, ca o străină tu treci.

Seară de seară te cat printre raze de lună

Palide, mari de aramă, plutind ireal în tăcere

Stelele, praf de argint suflat pe o boltă de spumă

Îmi licăresc a mea fără de margini durere!

Te văz printre raze, azurul de noapte senină...

Te strig cu putere și fug să-mi ajung pașii la tine

Dar fugi și dispari, ca o urmă de moarte deplină

Doar țârâitul de greieri... alină plânsul din mine.